"Mokgwatirelo mmogo le ditshtshinyo tse di leng ka fa pegelong, di tla nna le mosola thata e seng fela mo go rarabololeng dikgwetlho tsa go tlamela ka matlole baithuti ba ba humanegileng le bao seemo sa bona sa matlole se leng mo magareng, fela le mo go rarabololeng, gareng ga tse dingwe, dikgwetlho tse dingwe tseo naga e tobaneng le tsona, tseo di akaretsang:Go fokotsa seelo se se kwa godimo sa go tlogela sekolo mo lekaleng la thuto le katiso tse di kgolwane ga baithuti ba ba humanegileng le bao seemo sa bona sa matlole se leng mo magareng,Go tokafatsa bonolo jwa go thapega ga baithuti ba ba konoseditseng dithuto tsa bona bao ba tlametsweng ka matlole,Go tokafatsa bokgoni mo nageng,Go tokafatsa tirisanommogo magareng ga puso, lekala la poraefete mmogo le ditheo tsa thuto e kgolwane mo go tshegetseng baithuti ba ba humanegileng le bao seemo sa bona sa matlole se leng mo magareng."